মালালা ইউসুফজাই
মালালা ইউসুফজাই (; ; জন্ম: ১২ জুলাই, ১৯৯৭) একজন পাকিস্তানি শিক্ষা আন্দোলনকর্মী, যিনি সবচেয়ে কম বয়সে নোবেল শান্তি পুরস্কার লাভ করেন। তিনি উত্তর-পশ্চিম পাকিস্তানের খাইবার পাখতুনখোয়া প্রদেশের সোয়াত উপত্যকা অঞ্চলে শিক্ষা এবং নারী অধিকারের ওপর আন্দোলনের জন্য পরিচিত, যেখানে স্থানীয় তালিবান মেয়েদের বিদ্যালয় শিক্ষালাভের ওপর নিষেধাজ্ঞা জারি করেছিল। তাঁর পরিবার সেই স্থানে অনেকগুলি বিদ্যালয় পরিচালনা করে থাকেন।
স্মৃতি ঝা
স্মৃতি ঝা (জন্ম: ফেব্রুয়ারী ২৬, ১৯৮৬) হচ্ছেন একজন ভারতীয় টেলিভিশন অভিনেত্রী, যিনি ভারতীয় ধারাবাহিক নাটকে অভিনয় করেন। তিনি ডিজনি চ্যানেলের শিশুতোষ নাটক ধুম মাচাও ধুমে মালিনী শর্মার ভূমিকায় অভিনয় করার মাধ্যমে অভিনয় জগতে আত্মপ্রকাশ করেন। এনডিটিভিতে প্রচারিত ধারাবাহিক জ্যোতি-এ সুধা শর্মার চরিত্রে অভিনয় করার মাধ্যমে স্মৃতি অধিক জনপ্রিয়তা অর্জন করেন। তিনি বর্তমানে জি টিভির জনপ্রিয় নাটক কুমকুম ভাগ্যতে প্রজ্ঞ্যা নামক প্রধান চরিত্রে অভিনয় করেন।